ТҮРКИЯ ПУТИННІҢ ҚОРЛАЙТЫН СӨЗДЕРІН ЕЛЕМЕЙДІ
"ТҮРКИЯ ПУТИННІҢ ҚОРЛАЙТЫН СӨЗДЕРІН ЕЛЕМЕЙДІ" | "https://abai.kz/post/42965"
TITLE: ТҮРКИЯ ПУТИННІҢ ҚОРЛАЙТЫН СӨЗДЕРІН ЕЛЕМЕЙДІ
URL: https://abai.kz/post/42965
META: "ТҮРКИЯ ПУТИННІҢ ҚОРЛАЙТЫН СӨЗДЕРІН ЕЛЕМЕЙДІ" | "https://abai.kz/post/42965"
DATE: 21.12.2015
AUTHOR(s): Абай-Ақпарат
TOTAL WORDS: 138
TEXT: Түрік үкіметінің басшысы Ахмет Давутоглу Анкараның Ресей президенті Владимир Путиннің Түркия туралы айтқан сөздерін маңызды деп қабылдамайтынын мәлімдеді. Давутоглу ресейлік көшбасшының "дипломатияға жатпайтын және қорлайтын " ескертпелеріне жауап беру арқылы сондай деңгейге түскісі келмейтінін айтты. ЕО сегіз елінің басшыларымен Брюсельде кездесіп қайтқан Давутоглу журналистерге: "Ол мүмкін бұрынғы МҚК-гі жұмысын еске түсірген шығар. Бірақ МҚК енді жоқ, ал кеңестік насихат тарих қойнауында қалды. Оның әрбір сөзін әлем мысқылмен қабылдайды.", –деді. Желтоқсанның 17-де өткен жыл сайынғы баспасөз конференциясында Анкарамен арадағы қатынас туралы сұраққа жауап беріп отырып, Владимир Путин Түркияның қазіргі басшылығымен келісу мүмкін еместігін мәлімдеді. Ресей президентінің сөзінше, түрік-сирия шекарасындағы ресейлік ұшақты атып түсіру арқылы, түрік басшыларының бірі "америкалықтардың бір жерін жалағысы келген сияқты". Түркия қарашаның 24-де атып түсірген ресейлік Су-24 ұшағын елдің әуе кеңістігін бұзды деп кінәлайды. Мәскеу бұл айыптауларды үзілді-кесілді жоққа шығарып, Анкараға қарсы экономикалық санкциялар қолданды. Абай-ақпарат
